text: Anholdt: Forsøgte at voldtage 17-årig
  22 juni 2012 kl. 11.28
  En 39-årig mand blev kl. 12 anholdt på sin bopæl i Vejle. Han sættes i forbindelse med en episode, hvor en 17-årig pige blev forsøgt voldtaget på en skovsti ved Horsensvej i Vejle.
  Pigen gik ad Roms Hule og et stisystem langs den befærdede Horsensvej mod havnen ved 22-tiden torsdag. Stien er ikke mulig at se fra vejen. 
  En mand greb fat i pigen og tvang hende til at tage noget af sit tøj af. Det lykkedes den 17-årige at rive sig løs og løbe hjem. 
  Overfaldsmandens signalement lyder således: Ca. 175 cm høj, butttet til kraftig - og med ølmave og fuldskæg, som er delvist gråt. Manden har fregner på armene. Han bar en grøn kasket og havde mørkt tøj på.
  Politiet kan kontaktes med eventuelle oplysninger på telefon 114.
  På baggrund af pigens signalement og forklaring om mandens væremåde fik politiet mistanke til den 39-årige, som tidligere har været involveret i noget lignende. Han bliver nu afhørt om sin færden.
  